NARIADENIE KOMISIE (ES) č. 1299/2004
z 15. júla 2004,
ktorá stanovuje skutočnú výrobu olivového oleja, ako aj výšku jednotnej podpory výroby pre komerčnú kampaň v hospodárskom roku 2002/2003
KOMISIA EURÓPSKYCH SPOLOČENSTIEV,
so zreteľom na Zmluvu zakladajúcu Európske spoločenstvo,
so zreteľom na smernicu Rady č. 136/66/EHS z 22. septembra 1966, ktorá sa vzťahuje na zriadenie jednotnej organizácie trhu v oblasti tukov (1) a najmä na jej článok 5,
so zreteľom na smernicu Rady (EHS) č. 2261/84 zo 17. júla 1984, ktorá ustanovuje všeobecné pravidlá vzťahujúce sa na poskytovanie podpory produkcie olivového oleja a na organizácie výrobcov (2) a najmä na jej príslušný článok 17 ods. 2 písm. a),
keďže:
(1)
Z článku 5 nariadenia č. 136/66/EHS vyplýva, že jednotná podpora produkcie musí byť prispôsobená každému členskému štátu, ktorého skutočná produkcia prekročí príslušné garantované národné množstvo stanovené v odseku 3 horeuvedeného článku. Na účely posúdenia dôležitosti spomínaného prekročenia treba v prípade Grécka, Španielska, Francúzska, Talianska a Portugalska vziať do úvahy odhady produkcie stolových olív vyjadrených ekvivalentom olivového oleja na základe príslušných stanovených koeficientov pre Grécko rozhodnutím Komisie 2001/649/ES (3), pre Španielsko rozhodnutím Komisie 2001/650/ES (4), pre Francúzsko rozhodnutím Komisie 2001/648/ES (5), pre Taliansko rozhodnutím Komisie 2001/658/ES (6) a pre Portugalsko rozhodnutím Komisie 2001/670/ES (7).
(2)
Príslušný článok 17 ods. 1 písm. a) smernice (EHS) č. 2261/84 predpokladá, že na účely stanovenia jednotnej výšky podpory produkcie olivového oleja, ktorá môže byť vysoká, treba ustanoviť odhadovanú produkciu vzťahujúcu sa na príslušnú kampaň. Toto množstvo musí byť stanovené na takej úrovni, aby sa vylúčili všetky riziká nezaplatenia pestovateľom olív. Horeuvedené množstvo sa vťahuje aj na stolové olivy vyjadrené ekvivalentom olivového oleja. Pre komerčnú kampaň v hospodárskom roku 2002/2003 bola odhadovaná produkcia, ako aj výška jednotnej podpory produkcie, ktorá môže byť vysoká, stanovená nariadením Komisie (ES) č. 1794/2003 (8).
(3)
S cieľom stanoviť skutočnú produkciu, pre ktorú bolo uznané právo na poskytnutie podpory, musia príslušné členské štáty oznámiť Komisii najneskôr do 15. mája po skončení každej kampane prípustnú výšku podpory v každom členskom štáte v súlade s ustanoveniami článku 14 ods. 4 smernice Komisie (ES) č. 2366/98 (9). Podľa týchto oznámení sa ukazuje, že prípustná výška podpory v rámci kampane v hospodárskom roku 2002/2003 je pre Grécko 473 820 ton, pre Španielsko 960 716 ton, pre Francúzsko 3 344 ton, pre Taliansko 686 342 ton a pre Portugalsko 28 771 ton.
(4)
Získanie podpory členskými krajinami v takejto výške naznačuje, že kontroly stanovené v smerniciach (EHS) č. 2261/84 a (ES) č. 2366/98 boli vykonané. Avšak stanovením skutočnej produkcie podľa informácií vzťahujúcich sa na prípustné výšky podpory, ktoré oznámili členské štáty, sa nevyvodzujú predbežné závery, ktoré by mohli vyplývať z preverovania správnosti týchto údajov v rámci procesu revízie účtov.
(5)
Pri uvážení skutočnej produkcie treba stanoviť aj výšku jednotnej podpory produkcie uvedenej v článku 5 ods. 1 smernice č. 136/66/EHS, ktorá je platná pre množstvá vyplývajúce zo skutočnej produkcie.
(6)
Opatrenia uvedené v tejto smernici sú v súlade s oznámením výboru pre riadenie tukov,
PRIJALA TÚTO SMERNICU:
Článok 1
1. Pri komerčnej kampani v hospodárskom roku 2002/2003 sa skutočná produkcia platná pre podporu olivového oleja, uvedená v článku 5 smernice č. 136/66/EHS, rovná:
-
473 820 ton pre Grécko
-
960 716 ton pre Španielsko
-
3 344 ton pre Francúzsko
-
686 342 ton pre Taliansko
-
28 771 ton pre Portugalsko.
2. Pri komerčnej kampani v hospodárskom roku 2002/2003 sa jednotná výška podpory produkcie uvedená v článku 5 smernice č. 136/66/EHS, ktorá je platná pre množstvá vyplývajúce zo skutočnej produkcie, rovná:
-
118,35 EUR/100 kg pre Grécko
-
103,43 EUR/100 kg pre Španielsko
-
130,40 EUR/100 kg pre Francúzsko
-
102,85 EUR/100 kg pre Taliansko
-
130,40 EUR/100 kg pre Portugalsko.
Článok 2
Táto smernica nadobúda účinnosť na tretí deň po dni jej zverejnenia v Úradnom vestníku Európskej únie.
Táto smernica je záväzná vo všetkých svojich bodoch a je priamo uplatniteľná vo všetkých členských štátoch.
V Bruseli 15. júla 2004